
ประกาศองค์การบริหารส่วนตำบลคลองกระบือ

เรื่อง  การแสดงเจตจำนงสุจริต เสริมสร้างคุณธรรม และความโปร่งใสในการบริหารราชการ
ขององค์การบริหารส่วนตำบลคลองกระบือ
**************************************************

ด้วยคณะกรรมการป้องกันและปราบปรามการทุจริตแห่งชาติ(ป.ป.ช.) ได้มีมติเห็นชอบในหลักการให้นำระบบประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ไปปฏิบัติในปี พ.ศ.๒๕๕๗-๒๕๖๐ ประกอบกับมติคณะรัฐมนตรีได้เห็นชอบให้หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสของหน่วยงานภาครัฐ ในปีงบประมาณ พ.ศ.๒๕๕๙-๒๕๖๐ ยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖๐-๒๕๖๔) และนโยบายของรัฐบาล ข้อที่ ๑๐ การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยม คุณธรรม จริยธรรมและจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการ พร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการ
เพื่อให้เป็นไปตามวัตถุประสงค์ ตามเจตนารมณ์ดังกล่าวข้างต้น การปฏิบัติงานขององค์การบริหารส่วนตำบลคลองกระบือเป็นไปด้วยความมีคุณธรรม โปร่งใสตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ จึงกำหนดนโยบายคุณธรรมและความโปร่งใส เพื่อพัฒนาหน่วยงานให้มีคุณธรรมและความโปร่งใสตรวจสอบได้ เพื่อเป็นมาตรฐาน แนวทางการปฏิบัติ และค่านิยมสำหรับข้าราชการและบุคลากรขององค์การบริหารส่วนตำบลคลองกระบือทุกคนให้ยึดถือ และปฏิบัติควบคู่กับกฎ ระเบียบ และข้อบังคับอื่นๆ โดยมุ่งมั่นที่จะนำหน่วยงานให้ดำเนินงานตามภารกิจด้วยความโปร่งใส บริหารงานด้วยความซื่อสัตย์สุจริต มีคุณธรรม ปราศจากการทุจริต พร้อมกำหนดแนวทางให้ทุกสำนัก/กอง ในสังกัดองค์การบริหารส่วนตำบลคลองกระบือถือปฏิบัติและดำเนินการดังนี้ 
๑. การบริหารงานและปฏิบัติงานตามหลักธรรมาภิบาล โดยมุ่งตอบสนองความต้องการของประชาชนด้วยการบริการที่รวดเร็ว ถูกต้อง เสมอภาค โปร่งใส และเป็นธรรม
๒. ปลูกฝังค่านิยมและทัศนคติให้บุคลากรในสังกัดมีความรู้ความเข้าใจ ยึดหลักคุณธรรม จริยธรรม นำหลักปรัชญาของเศรษฐกิจพอเพียงมาใช้ในการปฏิบัติงานและการดำเนินชีวิต
๓. ดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใสในทุกขั้นตอน และเปิดโอกาสให้ภาคประชาชน ภาคเอกชน และภาคประชาสังคมเข้ามามีส่วนร่วมในการตรวจสอบการปฏิบัติงานโดยเปิดเผยข้อมูลข่าวสารในการดำเนินกิจกรรมทุกรูปแบบ
๔. ประชาสัมพันธ์ให้ประชาชนแจ้งข้อมูลข่าวสาร เบาะแสการทุจริต ร้องเรียนร้องทุกข์ผ่านศูนย์ยุติธรรมขององค์การบริหารส่วนตำบลคลองกระบือ
๕. กรณีพบการทุจริตจะดำเนินการสอบสวนและลงโทษขั้นสูงกับผู้ที่ทุจริตอย่างจริงจัง

จึงประกาศให้ทราบโดยทั่วกัน


ประกาศ   ณ  วันที่  ๙  เดือน มกราคม  พ.ศ.๒๕๖๐
(ลงชื่อ)                   สนชัย  สังขศรี
(นายสนชัย  สังขศรี)

นายกองค์การบริหารส่วนตำบลคลองกระบือ
รายละเอียดการกำหนดนโยบาย มาตรการ และแผนงานเพื่อให้บุคลากรดำเนินการ
ตามประกาศองค์การบริหารส่วนตำบลคลองกระบือ
เรื่อง การแสดงเจตจำนงสุจริต เสริมสร้างคุณธรรม และความโปร่งใสในการบริหารราชการ
ขององค์การบริหารส่วนตำบลคลองกระบือ
ลงวันที่  ๙  มกราคม  พ.ศ.๒๕๖๐
๑. ด้านความโปร่งใส
    ๑.๑ การเปิดโอกาสให้ผู้มีส่วนได้เสียเข้ามามีส่วนร่วมในการดำเนินงานตามภารกิจหลักในแต่ละขั้นตอนของหน่วยงานตั้งแต่การแสดงความคิดเห็น ร่วมวางแผนและจัดทำแผนงาน/โครงการ ร่วมดำเนินการ และร่วมติดตามตรวจสอบการดำเนินงานของหน่วยงาน
    ๑.๒ การดำเนินการเกี่ยวกับการจัดซื้อจัดจ้างต้องดำเนินการและส่งเสริมให้เกิดความโปร่งใสในทุกขั้นตอนตามระเบียบข้อกฎหมายกำหนด
    ๑.๓ การดำเนินงานเกี่ยวกับการเปิดเผยข้อมูลต่างๆ ของหน่วยงานต้องชัดเจน ถูกต้อง และครบถ้วน รวมถึงการให้ประชาชนหรือผู้มีส่วนได้เสียสามารถเข้าถึงข้อมูลต่างๆ ขององค์การบริหารส่วนตำบลคลองกระบือได้โดยสะดวกและรวดเร็ว ผ่านช่องทางต่างๆ ไม่ว่าจะเป็นทางเว็บไซต์และสื่ออื่นๆ  
    1.4 การดำเนินงาน/การจัดการกับเรื่องร้องเรียนเกี่ยวกับการปฏิบัติหน้าที่ของเจ้าหน้าที่อันไม่โปร่งใสหรือทุจริตต่อหน้าที่
2. ด้านความพร้อมรับผิด
    2.1 ผู้บริหารและเจ้าหน้าที่ของหน่วยงานต้องมีพฤติกรรมและทัศนคติที่แสดงถึงการปฏิบัติงานตามหน้าที่อย่างเต็มใจและเต็มประสิทธิภาพ
    2.2 เจ้าหน้าที่ต้องปฏิบัติงานในทุกขั้นตอนให้ถูกต้องตามกฎหมายและระเบียบข้อบังคับต่างๆ อย่างครบถ้วนและเคร่งครัด กล้าหาญที่จะรับผิดชอบในผลการปฏิบัติงานของตนเอง
    2.3 การกำหนดทิศทางและนโยบายของผู้บริหารองค์การบริหารส่วนตำบลคลองกระบือที่จะต้องมีเจตจำนงในการบริหารงานอย่างซื่อสัตย์สุจริต และพร้อมรับผิดเพื่อเกิดความผิดพลาด เพื่อสร้างความเชื่อมั่นแก่สังคมว่าการขับเคลื่อนหน่วยงานจะเป็นไปอย่างมีคุณธรรมและธรรมาภิบาล
3. ด้านความปลอดภัยจากการทุจริตในการปฏิบัติงาน
    3.1  สอดส่องและป้องกันการปฏิบัติงานของเจ้าหน้าที่ในองค์การบริหารส่วนตำบลคลองกระบือมิให้มีพฤติกรรมที่เข้าข่ายการทุจริตต่อหน้าที่ เช่น การเรียกรับเงิน สิ่งของ หรือผลประโยชน์ใด ๆจากผู้มีส่วนได้ส่วนเสียเพื่อแลกกับการปฏิบัติงานของตนเอง หรือการปฏิบัติ/ละเว้นการปฏิบัติหน้าที่/การใช้ตำแหน่งหน้าที่ของตนเองอย่างไม่เป็นธรรม เพื่อเอื้อประโยชน์แก่ตนเอง พวกพ้องของตน หรือผู้อื่นผู้ใด
    3.2 สอดส่องและป้องกันการปฏิบัติหน้าที่ของผู้บริหารมิให้มีพฤติกรรมที่เข้าข่ายการทุจริตในเชิงนโยบายซึ่งมีคุณลักษณะเป็นการทุจริตที่เกิดจากความสัมพันธ์เกื้อหนุนกันระหว่างผู้บริหารของหน่วยงานกับผู้มีส่วนได้ส่วนเสียที่เป็นหน่วยธุรกิจเอกชน เพื่อเอื้อประโยชน์ในสัญญาโครงการหรือสัมปทานขององค์การบริหารส่วนตำบลคลองกระบือ
4. ด้านวัฒนธรรมคุณธรรมภายในองค์กร
    4.1  การปลูกฝัง สั่งสอน หรือถ่ายทอดแก่กันของเจ้าหน้าที่ในองค์การบริหารส่วนตำบลคลองกระบือเพื่อให้มีพฤติกรรมและทัศนคติที่ดีในการปฏิบัติงาน จนกลายเป็นแนวทางปฏิบัติประจำหรือวัฒนธรรมที่ดีขององค์การ
บริหารส่วนตำบลคลองกระบือ เป็นการกล่อมเกลาทางสังคม ให้ไม่ยอมรับพฤติกรรมการทุจริต จนกระทั่งไม่ทนต่อ
การทุจริต และก่อให้เกิดการลงโทษทางสังคม อันจำทำให้เกิดความอายหรือความกลัวที่จะกระทำการทุจริต

    4.2  การปลูกฝังและสร้างให้เกิดวัฒนธรรมทางความคิดแยกแยะผลประโยชน์ส่วนตนกับผลประโยชน์ส่วนรวมให้ได้ ซึ่งถือเป็นการป้องกันการทุจริตตั้งแต่รากฐานของพฤติกรรมการทุจริต
    4.3  กำหนดและจัดการทำแผนการป้องกันและปราบปรามการทุจริตในองค์การบริหารส่วนตำบลคลองกระบือ
    4.4 การมีกระยวนการตรวจสอบถ่วงดุลภายในที่เข้มแข็งและมีประสิทธิภาพ ซึ่งจะทำให้เจ้าหน้าที่ในองค์การบริหารส่วนตำบลคลองกระบือเห็นความสำคัญและเกิดความตระหนักถึงผลการทุจริต จนก่อให้เกิดเป็นวัฒนธรรมในการร่วมต่อต้านการทุจริตได้
5. ด้านคุณธรรมการทำงานภายในหน่วยงาน
    5.1 การให้ความสำคัญกับการปฏิบัติงาน โดยให้มีคู่มือหรือมาตรฐานการปฏิบัติหน้าที่ชัดเจน
    5.2 การปฏิบัติงานตามคู่มือหรือมาตรฐานการปฏิบัติงานอย่างเคร่งครัดอยู่เสมอ และจะต้องเป็นการปฏิบัติงานอย่างเป็นธรรมและเท่าเทียมกัน
    5.3 การมีคุณธรรมในการบริหารงานบุคคลภายในองค์การบริหารส่วนตำบลคลองกระบือ ทั้งในด้านการบริหารทรัพยากรบุคคล เช่นการบรรจุ แต่งตั้ง โยกย้าย พิจารณาความดีความชอบ เป็นต้น กระบวนการสร้างแรงจูงใจและความก้าวหน้าในสายงาน และในด้านการพัฒนาสมรรถนะเจ้าหน้าที่
    5.4  การมีคุณธรรมในการบริหารงบประมาณ การใช่จ่ายเงินงบประมาณจะต้องเป็นไปอย่างโปร่งใสและจะต้องพิจารณาใช้จ่ายสิ่งที่จำเป็นต่อการดำเนินงานตามภารกิจของหน่วยงานอย่างคุ้มค่ามากที่สุด
    5.5 การมีคุณธรรมในการสั่งงานหรือมอบหมายงานให้แก้ผู้ใต้บังคับบัญชา ที่จะต้องคำนึงขอบเขตอำนาจหน้าที่ตามกกหมายของผู้รับมอบงาน มีความเป็นธรรมแก่ผู้รับมอบหมายงานทุกคนอย่างเท่าเทียม มีการสื่อสารและเอาใจใส่ ติดตามในการมอบหมายงานที่ได้มอบหมายไป ตลอดจนรับผิดชอบในผลของงานที่ได้รับมอบหมายด้วย
    5.6 การให้ความสำคัญกับสภาพแวดล้อมที่เอื้ออำนวยและส่งเสริมการปฏิบัติหน้าที่ในองค์การบริหารส่วนตำบลคลองกระบือ
6. ด้านการสื่อสารภายในหน่วยงาน
    6.1 ถ่ายทอดประกาศนโยบาย มาตรการ เพื่อพัฒนาหน่วยงานให้มีคุณธรรม และความโปร่งใสตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ฉบับนี้ ให้เจ้าหน้าที่ในสังกัดได้รับทราบ
    6.2 นำประกาศนโยบาย มาตรการ เพื่อพัฒนาหน่วยงานให้มีคุณธรรม และความโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ฉบับนี้ เผยแพร่ในเว็ปไซต์ ww.klongkrabue.go.th  และช่องทางการสื่อสาร หรือช่องทางการประชาสัมพันธ์

    6.3 ทุกกอง/สำนักต้องจัดทำข้อมูล วิธีการสื่อสาร เพื่อถ่ายทอดเกี่ยวกับนโยบายทั้ง 5 ด้าน ให้เจ้าหน้าที่ในหน่วยงานรับทราบเพื่อให้เกิดความตระหนักและให้ความสำคัญถึงการปฎิบัติที่มีคุณธรรมและความโปร่งใส
สนชัย  สังขศรี
(นายสนชัย  สังขศรี)
นายกองค์การบริหารส่วนตำบลคลองกระบือ

บันทึกข้อความ
ส่วนราชการ สำนักงานปลัด อบต.   องค์การบริหารส่วนตำบลคลองกระบือ   โทร ๐-๗๕๘๔-๕๒๑๕
ที่ นศ ๗๔๕๐๑/๓๔                             วันที่  ๙  มกราคม  พ.ศ.๒560

เรื่อง การประกาศแสดงเจตจำนงสุจริต เสริมสร้างคุณธรรม และความโปร่งใสในการบริหารราชการขององค์การบริหารส่วนตำบลคลองกระบือ
..............................................................................................................................................................................

เรียน นายกองค์การบริหารส่วนตำบลคลองกระบือ
เรื่องเดิม
ตามหนังสือจังหวัดนครศรีธรรมราช ที่  นศ 0023.1 / ว 702  ลงวันที่ 6  กุมภาพันธ์  2560 แจ้งให้องค์กรปกครองส่วนท้องถิ่นประกาศแสดงเจตจำนงการบริหารงานด้วยความสุจริตให้บุคลากรในสังกัดได้ยึดถือเป็นแนวทางปฏิบัติและประกาศให้สาธารณชนได้รับทราบถึงเจตนาของหน่วยงาน วัตถุประสงค์เพื่อส่งเสริมบทบาทและให้ความสำคัญกับผู้บริหารองค์กรปกครองส่วนท้องถิ่นในการบริหารงานด้วยความซื่อสัตย์สุจริต โดยเฉพาะอย่างยิ่งบทบาทในการส่งเสริมและสนับสนุนให้หน่วยงานดำเนินงานอย่างมีคุณธรรมและความโปร่งใสมากยิ่งขึ้น และเป็นไปตามแนวทางการประเมินคุณธรรมและความโป่งใสในการดำเนินงานของหน่วยงานภาครัฐ Integrity and transparency Assement (ITA) ประจำปีงบประมาณ 2560
ข้อเท็จจริง
เพื่อให้การบริหารงานขององค์การบริหารส่วนตำบลคลองกระบือเป็นไปด้วยความซื่อสัตย์สุจริตตามนโยบายของรัฐบาล และ ส่งเสริมและสนับสนุนให้หน่วยงานดำเนินงานอย่างมีคุณธรรมและความโปร่งใสมากยิ่งขึ้น จึงเห็นควรดำเนินการประกาศการแสดงเจตจำนงสุจริต  เสริมสร้างคุณธรรม และความโปร่งใสในการบริหารงานของหน่วยงานพร้อมแจ้งให้บุคลากรขององค์การบริหารส่วนตำบลคลองกระบือได้ยึดถือเป็นแนวทางปฏิบัติและประกาศให้สาธารณชนได้รับทราบถึงเจตนาของหน่วยงาน รายละเอียดตามประกาศที่แนบมาด้วยนี้

ระเบียบ/ข้อกฎหมาย

-

ข้อเสนอเพื่อพิจาณา
เห็นควรพิจารณาประกาศแสดงเจตจำนงสุจริต เสริมสร้างคุณธรรม และความโปร่งใสในการบริหารราชการขององค์การบริหารส่วนตำบลคลองกระบือ เพื่อแจ้งให้สาธารณชนทราบต่อไป

จึงเรียนมาเพื่อโปรดพิจารณา
                                  วิชาญ  จันทร์สุวรรณ์
 (นายวิชาญ  จันทร์สุวรรณ์)
หัวหน้าสำนักปลัด
ความเห็นปลัดองค์การบริหารส่วนตำบล
- ควรประกาศและแจ้งบุคลากรถือปฏิบัติ
                                   ประสิทธิ์  สุดแก้ว
           (นายประสิทธิ์  สุดแก้ว)
ปลัดองค์การบริหารส่วนตำบล
คำสั่ง/ความเห็นนายกองค์การบริหารส่วนตำบล
- ประกาศให้ทราบทั่วกัน เพื่อยึดถือและใช้เป็นแนวทางปฏิบัติหน้าที่ต่อไป
สนชัย  สังขศรี
 (นายสนชัย  สังขศรี)
นายกองค์การบริหารส่วนตำบลคลองกระบือ

[image: image2.png]



คำสั่งองค์การบริหารส่วนตำบลคลองกระบือ
ที่ ๘/๒๕๖๐
เรื่อง  แต่งตั้งเจ้าหน้าที่ ปิด-ปลด และพยานรับรองการ ปิด-ปลด ประกาศการแสดงเจตจำนงสุจริต 
เสริมสร้างคุณธรรม และความโปร่งใสในการบริหารราชการขององค์การบริหารส่วนตำบลคลองกระบือ
………………………………..
เพื่อให้การดำเนินงานในการ ปิด - ปลด ประกาศการแสดงเจตจำนงสุจริต เสริมสร้างคุณธรรม และความโปร่งใสในการบริหารราชการขององค์การบริหารส่วนตำบลคลองกระบือ ให้เป็นไปด้วยความเรียบร้อย องค์การบริหารส่วนตำบลคลองกระบือ จึงแต่งตั้งเจ้าหน้าที่ปฏิบัติงาน ดังนี้
๑. เจ้าหน้าที่ปิดประกาศการแสดงเจตจำนงสุจริต เสริมสร้างคุณธรรม และความโปร่งใสในการบริหารราชการขององค์การบริหารส่วนตำบลคลองกระบือ

    นางสาวธัญสินี  สิงหพันธ์  ตำแหน่งนักจัดการงานทั่วไปปฏิบัติการ 
๒. เจ้าหน้าที่ปลดประกาศการแสดงเจตจำนงสุจริต เสริมสร้างคุณธรรม และความโปร่งใสในการบริหารราชการขององค์การบริหารส่วนตำบลคลองกระบือ

    นางสาวจิระภา  อรุณจิตร์  ตำแหน่งนักทรัพยากรบุคคลชำนาญการ 
๓. เจ้าหน้าที่พยานรับรองการ ปิด-ปลด ประกาศการแสดงเจตจำนงสุจริต เสริมสร้างคุณธรรม และความโปร่งใสในการบริหารราชการขององค์การบริหารส่วนตำบลคลองกระบือ

    นายจำลอง  ศรีจำรัส  
      ตำแหน่งนักพัฒนาชุมชนปฏิบัติการ

    นายสรธร  ภิญโญรัตนโชติ  ตำแหน่งนักป้องกันและบรรเทาสาธารณภัยปฏิบัติการ 
ให้เจ้าหน้าที่ที่ได้รับการแต่งตั้งปฏิบัติหน้าที่ตามที่ได้รับมอบหมายโดยเคร่งครัด

     ทั้งนี้  ตั้งแต่วันที่  ๙ – ๓๑  มกราคม  พ.ศ.๒๕๖๐ 


สั่ง  ณ  วันที่  ๙  เดือน  มกราคม  พ.ศ.๒๕๖๐





          สนชัย  สังขศรี
(นายสนชัย  สังขศรี)

   นายกองค์การบริหารส่วนตำบลคลองกระบือ

